
ta un dia bunita 
pa bo bai tras di 
bo soño nan. 


Entrada di Celebrity Equinox 


E foto aki, saká mainta tempran na Chahacha Beach pa Joëla Kroonstadt, ta mustra entrada anta ayera mainta di e barku di turista Celebrity 
Equinox den bahia di Kralendijk. El a saka tambe foto di mayoria di e barkunan di turista ku a sali último lunanan den e seri ‘Barku di turista’ 
di bishita’, skirbí pa Velli Gijsbertha, ku ta yegando su fin e dianan aki. Otro temporada ta fèrwagt aparentemente ménos barku krusero. 


PERSPEKTIVA NOBO 


Raymari B.V. 


ta buska 
- 1 metselaar 
- 1 loodgieter 


Mas inf. tel. nr. 782-0119 


Ecua Bon Construction B.V. 
ta buska 
- 1 timmerman (Carpintero) 
- 1 schilder (Pintor) 


Mas inf. tel. nr. 782-2903 


New Wei Taai B.V. Bar & Restaurant 
A HABRI SU PORTA BEK 


Entrante awe 
1 yüni 2023 
nos ta partisipá na e pueblo 
di Boneiru ku nos ta habri 
bèk pa brinda e dushi 
kumindanan. 
Danki pa e pasenshi!!!! 


MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 

Pronóstiko di tempu pa Boneiru 


Djabièrnè 02 te Djasabra 03 Yüni 2023 
Periodo ku solo i predominantemente seku 


Tin periodo ku solo i tin un chèns chikí pa un áwaseru. E temperatura 
máksimo lo ta 32°C, e temperatura mínimo 27°C. E bientu for di direk- 
shon ost te sùitost ta predominantemente moderá, forsa 4. 
Altura di ola: 1.5-2.0 m (4-6 pia), ku lo disminuí mañan te 1.0-1.5 m (3-5 
pia) 


* Altura di ola válido pa laman grandi 




Ku onda pena nos ta partisipá fayesimentu di 


Joselito Agricole Constantino Domacassé 
mihó konosí komo Lito 
Tata di nos kolega Elianne Domacassé empleá na Direktorado 
Maneho i Sosten. Ruman di nos kolega Fitzgerald Domacassé 
empleá na Direktorado Planifikashon i Desaroyo 
Entidat Públiko di Boneiru, ta ekstendé su 


mas profundo kondolensia i fòrsa na famia di e defuntu 


Gezaghèber Interino R.A. Oleana 
Sekretario Insular mr. C.J. Frans 


Bonaire Petroleum Corporation N.V. 


Ku onda pena ta partisipá fayesimentu di nos kolega 


Joselito Agricole 
Constantino Domacassé 


Gerensia i personal di Bopec N.V. 
ta esktendé nos mas profundo 
kondolensia na famia di e defuntu. 


Joselito, sosegá dushi den brasa di Señor. 


KRALENDIJK -- Fin 
di aña pasá riba petishon 
di Ofisina di Turismo Bo- 
neiru, Denise De Jongh- 
Rekwest a skirbi i publiká 
un di kuater buki ku infor- 
mashon tokante turismo. 


Entrega buki tokante piská 


E buki akí a bai tur skol 
básiko di Boneiru. Den e 
edishon akí De Jongh a 
trata entre otro e tema di 
piskeria. Djabièrnè mainta 
e tabatin e plaser di entregá 
e buki na piskadó Jason 


Muller, yu di konosido pis- 
kadó Erwin Muller i tambe 
na piskadó Daniel Everts. 
Durante e entrega a 
interkambiá algun infor- 
mashon mas tokante sorto 
di piská den nos laman. 

Gobièrnu ta sirbi henter e komunidat 
PERSPEKTIVA NOBO 


KRALENDIJK 
-- 
Gobièrnu di Boneiru no ta 
na fabor pa krea un lista 
di espera spesial pa miem- 
bronan di ASOTEKO so. 
Gobièrnu ta sirbi henter 
komunidat i no ta hustu pa 
duna un grupo so preferen- 
sia riba otro siudadanonan 
ku tin hopi aña ta wardando 
via e lista di espera ofisial. 
Gobièrnu ta hasi un yama- 
da i ta urgi tur hende ku ta 
deseá un kas òf un tereno, 


Raymari B.V. 


ta buska 
- 1 metselaar 
- 1 loodgieter 


Mas inf. tel. nr. 782-0119 


Ecua Bon Construction B.V. 
ta buska 
- 1 timmerman (Carpintero) 
- 1 schilder (Pintor) 


Mas inf. tel. nr. 782-2903 


New Wei Taai B.V. Bar & Restaurant 
A HABRI SU PORTA BEK 


Entrante awe 
1 yüni 2023 


nos ta partisipá na e pueblo 
di Boneiru ku nos ta habri 
bèk pa brinda e dushi 
kumindanan. 
Danki pa e pasenshi!!!! 


pa inskribí na Direktorado 
di Planifikashon i Desa- 
royo, R&O. Tene kuenta ku 
e úniko lista di espera ofi- 
sial ta na e direktorado akí. 
E nota di maneho di tereno 
ta trese perspektiva nobo pa 
siudadanonan di Boneiru. 
Kolegio Ehekutivo ku 
asombro a tuma nota di un 
karta di Michiel Bijkerk 
den medionan di komuni- 
kashon, kaminda na nòm- 
ber di ASOTEKO, e ta trese 


dilanti ku den futuro mester 
paga un preis di merkado pa 
haña un tereno di èrfpagt. 
Bijkerk ta konkluí ku ri- 
kunan lo por kumpra tereno 
i pobernan no por haña tere- 
no pagabel mas. Gobièrnu 
ta aklará ku esaki sigur no 
ta bèrdat. 


Maneho nobo 
Kolegio Ehekutivo ta 
enfatisá ku e maneho di 
tereno nobo hustamente ta 


garantisá ku pronto ta bin 
kas pagabel pa komunidat 
boneriano i ku kada siu- 
dadano por logra haña un 
tereno èrfpagt na un preis 
hustu. 
Bèrdat Konseho Insular 
a aprobá e nota di maneho 
di tereno 2022-2025 un- 
ánimamente den e reunion 
di 11 di òktober 2022. E 
nota ta krea e instrumen- 
tonan nesesario ku maneho 
moderno pa garantisá kon- 
strukshon di bibienda sos- 
ial i tambe kas pa hür i kas 
propio pa bonerianonan. 
Tambe ta krea espasio pa 
un siudadano traha su mes 
kas. 
Ta hustamente danki 
na e maneho nobo akí, ku 
awor por kuminsá ku pre- 
parashon pa konstruí al- 
rededor di 1850 kas spe- 
sífikamente pa komunidat 
boneriano, ku ta sklamando 
pa kas pagabel. 
Ku introdukshon di e 
maneho akí, Kolegio Ehe- 
kutivo i Konseho Insular ta 
skohe huntu pa un vishon 
sumamente ambisioso, pa 
desaroyá bario i kas di ka- 
lidat haltu pa pueblo. Via 
e plan pa desaroyo di área, 
gobièrnu ta pèrkurá pa de- 
saroyá barionan kompleto 
pa pueblo, kaminda ta du- 
shi pa biba. E barionan akí 
ta bai tin kaminda asfaltá, 
asera, skol, krèsh, parke 
pa mucha hunga, sentro 
komersial i tambe sufisi- 
ente espasio pa servisio pú- 
bliko pa komunidat. 


Bibienda kualitativo 
Gobièrnu a reuní dife- 
rente biá ku Bijkerk i 


ASOTEKO. Den e re- 
unionnan akí, gobièrnu a 
informá klaramente di no 
ta di akuerdo ku e proposi- 
shon di ASOTEKO pa laga 
katapila rosa algun tereno 
pa pone kònteiner ku lus ku 
awa pa bonerianonan biba. 
Ta nesesario pa investigá 
kua ta e tiponan di kas pre- 
fabriká ku ta adekuá. 
Nos hendenan meresé 
un bibienda kualitativo, 
nan meresé un hogar kómo- 
do. E vishon di gobièrnu ta 
pa krea bibienda di kalidat 
manera pueblo meresé, en 
bes di bario marginá. 
Ademas, 
gobièrnu 
a 
komuniká 
desentemente 
na Bijkerk i ASOTEKO, 
ku gobièrnu no ta na fabor 
pa krea un lista di espera 
spesial pa miembronan di 
ASOTEKO so. Gobièrnu ta 
sirbi henter komunidat i no 
ta hustu pa duna un grupo 
so preferensia riba otro siu- 
dadanonan ku tin hopi aña 
ta wardando via e lista di 
espera ofisial. 
Gobièrnu ta finalmente 
ta informá despues di un 
periodo hopi largu, awor 
tin un vishon i ambishon ku 
komo meta prinsipal pa de- 
saroyá un kantidat di tereno 
pa traha mas òf ménos 1850 
kas pa pueblo den e prók- 
simo añanan. E kasnan akí 
lo ta pagabel i ubiká den 
barionan bon planifiká. Ku 
esaki, porfin tur siudadano, 
hóben, hende grandi i tur 
famia boneriano, tin un 
perspektiva pa yega na nan 
mes kas. Pronto gobièrnu ta 
lansa un kampaña di infor- 
mashon tokante bibienda 
pa komunidat di Boneiru. 


K R A L E N D I J K - 
-Diputado 
Hennyson 
Thielman a sera un akue- 
rdo entre e 6 islanan ru- 
man (Aruba, Kòrsou, 
Boneiru, Sint Maarten, 
Sint Eustatius i Saba) 
ku intenshon pa stimulá 
agrikultura i hib'é na un 
nivel mas haltu. Inten- 
shon di e akuerdo ta pa 
koperá ku organisashon- 
nan di agrikultura i pa bai 
traha huntu den kompar- 
timentu di informashon 
ku otro. 
‘Nos tin ku sòru pa 
mas produkshon di nos 
propio kuminda riba nos 
islanan’, asina diputado 


Ku islanan èks Antia 
Diputado Thielman a 
sera akuerdo 


Thielman a bisa den su dis- 
kurso. Thielman ta di bishi- 
ta na Aruba den kuadro di 
e konferensia di agrikul- 
tura Dutch Caribbean Ag- 
riculture Visioning Process 
Conference. E diputado ta 
sigui bisa den su diskurso 
ku paisnan ku a desaroyá 
riba e tereno di agrikul- 
tura den último añanan ta 
debí ku gobièrnu a invertí 
hopi fondo pa stimulá e 
sektor. 
Departamentonan 
di agrikultura mester ta e 
sentronan di konosementu 
pa duna sosten na tur ku- 
nukero. “Nos mester fasili- 
tá e kunukero pa e bira bon 
den su área i sosten’é den 


esaki’,e diputado ta bisa 
Kontinuando ku su 
diskurso diputado Thiel- 
man a agregá: ‘Nos vi- 
shon ta pa garantisá ka- 
lidat di e kuminda ku nos 
ta produsí i tambe desa- 
royá un sektor di agri- 
kultura kaminda nos no 
ta hasi esaki komo hòbi 
mas, pero ku nos lo bai 
hasié na un manera pro- 
feshonal i organisá, pa 
asina e kunukero tin un 
entrada fiho i duradero. 
Tambe ta importante pa 
nos por proveé produkto 
na un mihó preis riba 
merkado’. 

KRALENDIJK— 
Gobièrnu di Boneiru den 
koperashon ku INDE- 
BON, ta invitá tur mucha 
na e di 4 edishon di Cy- 
clovia kids. E aktividat ta 
for di 16:00 di atardi pa 
19:00 di anochi. 
Manera 
edishon- 
nan anterior lo tin kos di 


Djadumingu awor 
Di 4 edishon Cyclovia Kids 


kome, bebe i tambe figu- 
ranan manera entre otro 
Spider Man, Mario Bros 
i tambe Mickey Mouse. 
Tur mucha ta invitá 
pa bini ku baiskel, stèp, 
skate-board i pasa un 
ratu ameno riba parke 
Whilhelmina. 


KRALENDIJK—Fun- 
dashon Antriol Avanti ta 
nominá pa Appeltje van 
Oranje. Ku e proyekto duna 
un man na desaroyo di bo 
bario, e fundashon ta den 
kontienda pa gana e premio. 
E organisashon ta organisá 
aktividatnan pa abitantenan 


Pa Appeltje van Oranje 
Fundashon Antriol 
Avanti nominá 
di e bario. Huntu a yega en- 
tretantu na un himno i ban- 
dera pa e bario. 


Appeltje van Oranje 
Appeltje van Oranje ta 
e premio pa e inisiativa- 
nan sosial eksitoso ku ta 
envolví siudadanonan den 


un komunidat. Ta entrega 
e premio prestigioso aki 
tur aña na mei òf yüni dor 
di Su Mahestat Reina Má- 
xima. Anteriormente, Rei 
Willem-Alexander 
tabata 
otorgá e premio. 
Por vota riba e wèpsait 
www.appeltjevanoranje.nl 


KRALENDIJK – E 
siman akí BONERIANO 
a publiká un deklarashon 
di Noel Janga di Eviden- 
sia Real, den kua e ta hala 
atenshon di un outo bieu i 
tambe un kantidat di sushi 
djis tras di un konstruk- 
shon nobo den Antriol. 
Den un reakshon di 
Janga, e ta indiká ku Di- 
rektorado di Supervis- 
hon i Mantenshon di Lei 
a kumpli ku nan trabou, 
pero SELIBON no ta ak- 
tua. Janga: “E siman akí 
mi a trese dilanti e situ- 
ashon di un restante di 
outo ku tin bastante tem- 
pu ta mira poné na Kaya 


Mantenshon di Lei a kumpli 
SELIBON no ta 
aktua 


Viktoria. Mi a graba e 
situashon pa mustra kon 
e ambiente ta pegá ku e 
negoshi nobo ku ta bai 
habri.” 
Loke ku el a bin kom- 
prondé di fuentenan kon- 
fiabel, segun Janga, ta ku 
Direktorado di Supervi- 
shon i Mantenshon di Lei 
ya kaba a inspekshoná i 
tuma kontakto ku SELI- 
BON pa atendé ku e outo 
akí. E prueba konkreto ta 
na e steker kòrá ku nan a 
pone na dje. SELIBON ta 
esun ku mester a pasa kue 
e outo algun tempu kaba, 
pero nada a sosodé te na e 
momentunan akí. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon 
aki ta ripití pa 24:00. 


Djadumingu 04 yuni 2023 


12.00 Programa: 
Apel di oro 7 
13.00 Aki Bonaire: 
Robby Schouten 
14.00 Herensia: 
Elisabeth Hassel 
15.30 Puerto Latino: 
Luis Zárraga 


16.00 Herensia Aruba: 
Dr. Edwin Mirto Johan Laclé 
17.00 Aki Boneiru: 
Luna Yen 
18.30 Herensia: 
Ellis Lopes 


20.00 Herensia: 
Max Erwin Juan de Grijze 
21.00 Dokumental: 
Nikiboko 
23.00 Herensia Korsou: 
Jan Boutmy 


DESISHON KU TA MARKA 
DIFERENSIA 
Skritura: Mateo 7:24-29 
“P’esei, ken ku tende e palabranan akí di Mi, i hasi nan, lo 
wòrdu kompará ku un hòmber sabí ku a traha su kas riba 
baranka.” Mateo 7:24 (BS) 


Para ketu i pensa, riba kua fundeshi bo ta konstruyendo bo 
bida? 
Si asina mes! Dikon nos ta asina preokupá pa konstruí nos 
kas pa nos biba aden, pero no ta preokupá kon nos ta kon- 
struyendo nos bida? 
Awor, si nos ta asina ansioso pa konstruí nos kas ku ta algu 
material i pasahero, dikon nos no ta tuma tempu pa pensa 
kon nos ta konstruyendo nos bida, ku si ta algu eterno. 
Den e Skritura di awe, Hesus ta duna nos dos kategoria 
di hende, dependiendo di bo desishon kon pa konstruí bo 
bida. 
1. E persona ku ta konstruí su kas riba santu. 
2. E persona ku ta konstruí su bida riba Baranka. 
E bida trahá riba santu, ta esun ku ta tende e Palabra di 
Dios, pero ta disidí pa no obedes’é. Ora ku e tormenta di 
bida bini, su bida ku no tin un fundeshi sólido, lo kai aden i 
keda tur destrosá. 
En kambio e bida trahá riba e Baranka sólido ku ta Kristu 
Hesus, ta esun ku ta tende e Palabra di Dios, i ta disidí pa 
sí obedes’é. Ora ku e tormenta di bida bini, su bida lo tin 
un fundeshi sólido, ku ta yud’é soportá tur tormento di bida. 
Sea nos ta kere òf nò; Hesus i obedensia na e Palabra di 
Dios ta hasi e diferensia den nos bida. 
Riba kua fundeshi bo ta konstruyendo bo bida? 


Miralda Paula-Frans 
Produkshon PGM 

12.00 Herensia Aruba: 
Dr. Edwin Mirto Johan Laclé 
13.00 Aki Boneiru: 
Luna Yen 
14.30 Herensia: 
Ellis Lopes 


16.00 Herensia: 
Max Erwin Juan de Grijze 
17.00 Dokumental: 
Nikiboko 
19.00 Herensia Korsou: 
Jan Boutmy 


20.00 Aktualidat: 
Johnrick Anthony huntu ku 
Miss Teen Nicole Cardenas 
20.30 Aki Bonaire: 
Classical Music Board - 
Gala concert 
22.00 Herensia: 
Hilda de Windt-Ayoubi 
23.00 BAPA: 
Alfred Ramon George 
(Yellowman) Martis 


KRALENDIJK—Djaweps 1 di yüni Kas di Kuido, Fundashon Mariadal tabata di 
fiesta. Cansio Emers a kumpli 88 aña. Cansio a risibí bishita di su famianan ku a bin pasa 
un ratu ameno huntu kuné. E salú ku bolo no a falta. 


Djaweps 1 di yüni 
Cansio Emers tabata di fiesta 

KRALENDIJK 
-- 
Djabièrnè 2 di yüni Sen- 
tro di Notifikashon a haña 
notifikashon di kiebro den 
un kònteiner na un sitio di 
konstrukshon situá na Ka- 
minda Djabou. 
Deskonosínan a destruí 
lòk di e kònteiner entre 
djaweps promé di yüni 
pa mas o ménos 6’or di a- 
tardi i djabièrnè 2 di yüni, 
pa mas o ménos 6’or di 
mainta i a bai ku diferente 


Kiebro den kònteiner 


hèrmènt for di e kòntei- 
ner. 
Djaweps 
promé 
di 
yüni un persona a entregá 
keho di kiebro den un 
kònteiner situá na Kaya 
Ramona. Deskonosínan a 
destruí lòk di e kònteiner 
entre djamars 23 di mei i 
djaweps 1 di yüni i a bai 
ku diferente hèrmènt for 
di e kònteiner. 
Investigashon den ám- 
bos kaso ta andando. 


KRALENDIJK -- Dia 
16 di mei Marjolein Oleana 
i Annette Emerenciana di 
Tourism Corporation Bo- 
naire (TCB), den kolabo- 
rashon ku Karin Swiers di 
Diamond PR, a organisá un 
evento pa partnernan i me- 
dionan di komunikashon na 
Bloemendaal, Hulanda. Tur 
dos evento a trese partner- 
nan for di e mundu di me- 
dionan di komunikashon i 
biahe huntu pa un dia inol- 
vidabel yen di eksperensia 
kulinario i posibilidat di ret. 
E shèfkòk boneriano, 
Giovanni Veld, a sa di sor- 
prendé e huéspetnan ku 
platonan lokal sabroso i un 
lès di kushinamentu ku nan 
lo no lubidá fásilmente. 
E evento pa partnernan 
i medionan di komuni- 
kashon di TCB i Diamond 
PR, tabatin komo meta pa 
engrandesé atenshon pa 
Boneiru i lanta interes ser- 
ka partnernan di medio di 


Durante evento di TCB na Hulanda 
Goso gastronómiko ku shèfkòk Giovanni Veld 


komunikashon i biahe. 
Durante e dia, e me- 
dionan di komunikashon a 
haña oportunidat pa prepará 
nan propio bolo di pampuna 
den un lès di kushinamentu. 
Despues di esei prensa a 
haña un trit konsistiendo di 
un lùnch outéntiko, ku e ta- 
lentoso shèfkòk boneriano, 
Giovanni Veld, a prepará. 
Ku su maestral piská ku 
tutu, un plato tradishonal 
di nos isla, Veld a sa di en- 
kantá e bon gustu di e pre- 
sentenan. Banda di esaki, e 
partnernan por a purba Ròm 
Rincon tambe di The Cadu- 
shy Distillery i tur hende a 
reakshoná sumamente en- 
tusiasmá riba esaki. 
E evento a resultá di ta 
un éksito grandi, ku reak- 
shonnan positivo di e part- 
nernan di medionan di 
komunikashon i biahe. E 
presentenan tabata entusi- 
asmá tokante e sabroso pla- 
tonan di shèf Giovanni Veld 


i a mustra interes grandi den 
Boneiru komo destinashon. 
E evento a sirbi komo 
un forma efektivo pa pone 
nos isla den spòtlait i hasi 
konekshon importante den 
mundu di biahe. 
Komo klousura di un dia 
eksitoso, a invitá e partner- 
nan direkto for di e mun- 
du di biahe pa un ‘Beter 
Boneriano na Laman’, na 
Beach Club Bloomingdale. 
Durante e enkuentro infor- 
mal akí e presentenan por a 
hasi trabou di ret i pone e 
kontaktonan nesesario i un 
biá mas nan a haña un trit 


di vários pasaboka boneri- 
ano sabrosísimo ku shèf 
Giovanni Veld a prepará. 
Gustosamente TCB ke 
gradisí Sabine Schleper i 
Jaedan Crestian tambe pa 
nan presensia durante e 
evento. E dos studiantenan 
boneriano a yama e invita- 
donan bon biní den trahe 
folklóriko. 
TCB ta duna hopi balor 
na embolbimentu di stu- 
diantenan 
boneriano 
ku 
e eventonan akí. Esaki ta 
brinda e studiantenan un 
tremendo oportunidat pa 
mustra nan embolbimentu i 


papia yen di orguyo tokante 
nan isla stimá, Boneiru. 
Ku orguyo i satisfak- 
shon TCB ta wak bèk riba 
e eksitoso evento pa part- 
nernan i medionan di ko- 
munikashon. E evento no 
solamente a sòru pa aten- 
shon èkstra pa Boneiru, 
pero a lanta interes tambe 
di partnernan importante di 
medionan di komunikashon 
i biahe. 
TCB ta kontinuá ku su 
aspirashon pa promoshon 
di e bunita isla Boneiru 
komo un destinashon úniko 
i inolvidabel. 

KRALENDIJK 
-- 
Djaweps promé di yüni 
alrededor di 12’or di 
mardugá, un aksidente 
entre un golfcart i un 
outo a tuma lugá riba 
Kaya Hermandad. 
Personal di ambulans 


KRALENDIJK -- Dia 
30 di mei Kolegio Elek- 
toral a vota pa Eerste Ka- 
mer. Unánimemente tur 
miembro a vota pa repre- 
sentashon di Parti di Partij 


Jeroen Recourt popular na Boneiru 
Kolegio Elektoral a vota pa PvdA 


van de Arbeid i e kandi- 
dato Jeroen Recourt, den 
Eerste Kamer. E eskoho 
di voto pa e number 2 riba 
lista di kandidato di PvdA, 
ta pa motibu di su afinidat 


fuerte ku área karibense i 
su konosementu profundo. 
Importansia di e votashon 
unánime akí, ta ku e parti- 
sipashon den Eerste Kamer 
no ta fragmentá i ku e for- 
ma akí e voto di Boneiru ta 
konta mas pisá. Den esaki 
Kolegio Elektoral a forma 
un solo frente despues di un 
konsiderashon kuidadoso i 
stratégiko. 
Na nòmber di Bonei- 
ru tur miembro a vota pa 
PvdA, ku bista riba e pun- 
tonan di salida ku ta kuadra 
mas mihó ku Boneiru su 
interes i ku ta den liña ku e 
agènda di prioridat 2023 pa 
2027 di Kolegio Elektoral. 
Unánimemente 
Kole- 
gio Elektoral a fiha e prio- 
ridatnan ku ta biba den e 
poblashon, manera imple- 
mentashon 
ku 
urgensia 
di un mínimo sosial, den 


esaki. Tantu PvdA komo 
Groenlinks, a mustra a- 
tenshon serio i sinsero na 
e elekshon den Kolegio 
Elektoral di Boneiru. Ku 
regularidat miembronan di 
e partidonan akí ta na Bo- 
neiru i na kaminda pa 30 di 
mei nan tabatin vários en- 
kuentro tambe ku Kolegio 
Elektoral. 
Aktualmente e kombi- 
nashon di PvdA i Groen- 
links ta ademas un faktor di 
poder importante den polí- 
tika hulandes, den e balansa 
entre partidonan derechista 
i iskierdista, pa motibu ku 
den Eerste Kamer e koa- 
lishon di VVD, D66, CDA 
i Christen Unie, por forma 
un mayoria tantu ku Boer 
Burger Beweging na e parti 
derechista, komo ku PvdA i 
Groenlinks na e parti iski- 
erdista. 


E kolegionan elektoral 
tin influensia riba kon- 
stelashon di Eerste Kamer, 
komparabel ku e miembro- 
nan di Provinciale Staten 
na Europa Hulandes. E is- 
lanan Karibe Hulandes ta 
entidatnan públiko i no ta 
pertenesé na un provinsia. 
Ku yegada di e kolegionan 
elektoral, kontrali na ántes, 
awor akí nan ta yuda deter- 
miná ken ta drenta Eerste 
Kamer. 
Elekshon di e miem- 
bronan di Eerste Kamer, 
ku nan ta yama senado 
tambe, ta tuma lugá kada 
kuater aña. E miembronan 
di Provinciale Staten i e 
kolegionan elektoral di Bo- 
neiru, Sint Eustatius i Saba 
i e kolegio elektoral pa no- 
residentenan, ta skohe pues 
e miembronan di Eerste 
Kamer. 


Golfcart enbolbí den aksidente 


a duna asistensia médiko 
na shofùr di e golfcart na 
e sitio mes. Durante di 
kontròl di e dokumentu- 
nan nesesario, a resultá 
ku e golfcart no tabata 
sigurá i e shofùr a risibí 
un prosèsferbal pa esaki. 


KRALENDIJK – Ko- 
legio Ehekutivo a entregá 
e deklarashon anual i e si- 
franan anual 2022, huntu 
ku un deklarashon aprobá 
pa 
tantu 
konfiabilidat 
komo legalidat, Konseho 
Insular. Tur aña akoun- 
tent ta kontrolá e sifranan 
anual di Entidat Públiko 
Boneiru. 
E deklarashon aprobá 
di akountent ku a op- 
tené, ta nifiká ku e kue- 
nta anual ta kumpli ku 
tur eksigensia legal, ku 
e informashon finansiero 


Akountent a aprobá sifra anual 
Mas di 2.2 mion na entrada 


ta kompleto i supstansiá 
i presentá den e forma 
korekto i ku Entidat Pú- 
bliko Boneiru ta kumpli 
ku legislashon i regu- 
lashon vigente. 
Diputado 
Jolinda 
Craane: “E deklarashon 
aprobá di akountent akí 
ta e bunita resultado di 
e dedikashon di nos em- 
pleadonan. 
Konhunta- 
mente durante e último 
lunanan ku hopi energia 
i dedikashon nan a sòru 
pa un biá mas nos por a 
pone un paso importante 


na kaminda pa un mane- 
ho finansiero duradero pa 
Boneiru na interes di nos 
habitantenan. Un kuenta 
anual transparente i pro- 
feshonal ta e base pa bon 
gobernashon públiko.” 
E organisashon pú- 
bliko a traha duru pa al- 
kansá e resultado akí. 
Despues di 13 aña, e 
aprobashon akí ta un 


logro grandi. Ta sigui 
pone paso pa presentá e 
situashon finansiero mas 
mihó ainda i pa risibí e 
deklarashon aprobá akí 
pa otro aña tambe. 
Na aña 2022 a risibí 
mas ku 2.2 mion dòler na 
entrada kompará ku loke 
a gasta. Motibu di esaki 
ta entre otro entrada for di 
e impuesto nobo di turi- 


sta, impuesto di vehíkulo 
di motor i kobransa di 
impuesto di hospedahe i 
impuesto di hürmentu di 
outo atrasá. 
Den un reunion di 
Konseho Insular ta de- 
liberá tokante e kuenta 
anual i e relato anual i ta 
stipulá esakinan. 


KRALENDIJK – E 
komishon di relashon di 
Reino di Tweede Kamer 
ke sa kuantu mas habi- 
tantenan di Boneiru, Sint 
Eustatius i Saba, mester 
biba bou di e frontera 
di pobresa i kuantu sèn 
ta nesesario pa imple- 


Komishon Relashon di Reino ke sa 
Kiko ta kosta pa atendé pobresa 
pa kaba 


mentá un mínimo sosial 
ku ta igual na e mínimo 
di eksistensia na Europa 
Hulandes. 
E komishon relashoná 
ku e kambionan den e 
presupuesto di relashon di 
Reino i fondo BES, ke pa 
Sekretario di Estado van 


Huffelen, duna un bista di 
tur e ministerionan ku ta e 
invershon di e medionan 
for di e akuerdo di koali- 
shon pa Karibe Hulandes 
i tambe un bista sí ta pone 
e medionan struktural òf 
insidentalmente. 

KRALENDIJK -- Se- 
kretario di Estado, Aukje de 
Vries, di Finansa, Rekargo 
i Duana, ta hasi un bishita 
di trabou di 4 pa 9 di yüni 
na Aruba, Boneiru, Kòrsou 
i Sint Maarten. 
E sekretario di estado 
ta bishitá sekshonnan lo- 
kal di Servisio di Duana 
riba e islanan. E ta hasi esei 


Sekretario di Estado de Vries di bishita 


entre otro den kuadro di e 
programa di vigilansia di 
frontera fortalesé. Ademas 
e ta papia ku mayornan na 
Boneiru i Kòrsou, perhu- 
diká pa e asuntu di kom- 
pensashon. 
Dia 6 di yüni Sekre- 
tario di Estado ta papia na 
Boneiru ku mayornan per- 
hudiká pa e asuntu di kom- 


pensashon. 
Ademas e ta kombersá 
ku empleadonan di servisio 
na kliente i empleadonan di 
Supervishon Físiko di Dua- 
na i bishitá un boto nobo di 
Duana den haf di Kralen- 
dijk. 
Tambe de Vries ta sera 
konosí ku Kolegio Eheku- 
tivo nobo di Boneiru. 


KRALENDIJK 
-- 
Den oranan di mardugá di 
djabièrnè promé di yüni 
alrededor di 3’or, un ‘hit 
& run’ a tuma lugá riba 
Kaya Hermandad. 
Segun testigunan, un 
pikòp blanku Mitsubi- 
shi, numerá B-4484, a 


‘Hit & run’ riba Kaya Hermandad 


dal den un outo ku tabata 
stashoná. 
Kuerpo Polisial Karibe 
Hulandes ta hasi un yama- 
da na doño di e vehíkulo 
aki pa mèldu su mes na 
Warda di Polis. Investi- 
gashon den e kaso ta an- 
dando. 


KRALENDIJK -- Den 
kuadro ku realisashon di 
reglamentu di Edukashon 
Kultural Artístiko di Ka- 
lidat (EKADK), djaluna 15 
di mei e fundashon enkargá 
ku e proyekto akí, Art Cul- 
ture Education Foundation, 
ACE i Skol Amplio Papa 
Cornes, a firma un akuerdo. 
Ku esaki Skol Amplio 
Papa Cornes ta bira e pro- 
mé, pero sigur no ta e últi- 
mo skol básiko na Boneiru 
ku ta hasi esaki. 
Durante último siman- 
nan direktor di ACE Foun- 
dation, Segni Bernardina, 
a bishitá direktiva di dife- 
rente skol pa presentá e po- 
sibilidatnan i benefisionan 
di reglamentu akí. 
Skolnan básiko ku ke 
hasi uso di e reglamentu 
ta haña sosten di Bernar- 
dina i su grupo di guia ku 
konseho, treinen i medio- 


Akuerdo EKADK ku Skol Amplio Papa Cornes 


nan finansiero, pa integrá e 
diferente aktividatnan kul- 
tural den kuríkulo di e skol- 
nan. Ku esaki di un forma 
struktural nan por trese e 
muchanan den kontakto ku 
diferente disiplina di arte. 
E balor grandi ku esaki 
tin ta ku nan ta desaroyá 
kreatividat, abilidatnan so- 
sial i koperativo. Tambe 
nan ta siña abilidatnan im- 
portante di siglo 21 den 
kombinashon ku siudada- 
nia. Ku esei indirektamente 
nan ta desaroyá abilidatnan 
kognitivo ku mas i mas ta 
rekonosé na skolnan. 
Direktor di Skol Amplio 
Papa Cornes, Ilviena Leito- 
Carolina, no solamente a 
firma e akuerdo, sino tambe 
ku yen di entusiasmo el a 
apuntá dos kordinadó inter- 
no di kultura, ICC. E ICC- 
nan akí ta tuma i mantené 
kontakto entre e skol i pro- 


vedornan di arte i kultura. 
Riba petishon di skol- 
nan, ta aserká e provedor- 
nan di arte i kultura i tambe 
yuda nan ekipo pa riba un 
base konkreto hinka esaki 
den e programa eskolar. 
E provedornan di kul- 
tura por wòrdu haña den 
e asina yamá ‘Mapa Kul- 
tural’, un website kaminda 
tur provedor di kultura por 
inskribí nan mes. 
EKADK ta bai amplia 
riba e proyekto akí bus- 
kando aliadonan i prove- 
dornan kultural artístiko ku 
por karga vishon ku tin tras 
di EKADK, ku ta sòru pa 
konektá mas skol ku arte i 
kultura. 
Asina e muchanan di 
Skol Amplio Papa Cornes 
ta haña lèsnan di entre otro 
artista ku ta inspirá nan pa 
diskubrí i desaroyá nan 
propio talentonan. 


Un vishon bunita ku tur 
involukrá ta kompartí. 
Bernardina ta spera ku 
pronto por firma e akue- 
rdo di kolaborashon ku 
mas skol, pa por fortifiká 
e muchanan for di chikitu 
den nan desaroyo artístiko i 
konosementu kultural. 


Durante klousura di Si- 
man di Muzik pa mucha, 
ACE Foundation a entregá 
un rekonosementu na yù- 
frou Ilviena Leito-Caro- 
lina di Skol Amplio Papa 
Cornes, komo e promé skol 
pa firma e akuerdo. 


KRALENDIJK 
– 
Konseho 
di 
Minister 
djabièrnè a bai di akuerdo 
pa amplia e posibilidatnan 
pa sosten komunitario na 
Karibe Hulandes i kom- 
batimentu di violensia 
doméstiko i maltrato di 
mucha. 
Den e desishon pa sos- 
ten komunitario i kom- 
batimentu di violensia 
doméstiko i maltrato di 
mucha pa islanan BES, 
AMvB, ta bini dilanti 
ku meta di e AMvB akí 
pa habitantenan di isla- 
nan BES, ta pa riba tér- 
mino relativamente kòr- 
tiku fasilitá siguridat mas 
haltu posibel ku e sosten 
komunitario 
disponibel. 
Den e desishon banda di 
e kuadro di aserkamentu 


Konseho di Minister a bai di akuerdo 
Mehorashon sosten komunitario 


di violensia doméstiko 
i maltrato di mucha, ta 
regla e kren di violen- 
sia doméstiko i maltrato 
di mucha, e institushon, 
tarea i outoridatnan di e 
punto di konseho i noti- 
fikashon di violensia do- 
méstiko i maltrato di mu- 
cha i ta bini un obligashon 
pa diferente organisashon 
pa stipulashon di un kó- 
digo di protekshon. 
E desishon akí ta regla 
mas aleu pa tantu e ehe- 
kushon di sosten komuni- 
tario komo e aserkamentu 
di violensia doméstiko i 
maltrato di mucha. 
E sekretario di estado 
di VWS ta bai manda e 
diseño di e desishon pa 
Staten Generaal pa kon- 
seho. 

KRALENDIJK – Sea 
Turtle Conservation Bo- 
naire (STCB), tabatin un 
bunita inisio di tempo- 
rada di neishi di turtuga 
e aña akí. Pa e último 
kuater simannan, a bin ta 
patruyá aktivamente na e 
bichnan na Klein Bonaire 
i ya a topa ku kuater nei- 


Bunita inisio temporada 
neishi di turtuga 
shi te asina leu. 
STCB ta kalkulá ku tur 
e neishinan ta di turtuga 
kawama, pero solamente 
por determiná esaki mo- 
mentu ku e yunan sali for 
di neishi. 
AutoCity Bonaire i dos 
donante anónimo a adoptá 
e neishinan akí. 


KRALENDIJK--Dia 
8 di aprel a koroná Kay- 
lee Winklar komo Miss 
Pre-teen 
Hispanoamerica 
Bonaire 2023. Kaylee lo 
representá Boneiru den e 
siman di 1 pa 8 di òugùstus 
próksimo na Punta Cana, 
Repúblika Dominikana. 
Hispanoamerica 
in- 
ternashonal ta konsiderá 
komo un di sertámennan di 
beyesa mas gustá den Kari- 
be. Komo meta prinsipal pa 
uni kultura di diferente pais- 
nan den un sertámen i pone 
énfasis riba talento, abilidat 
komunikativo i yuda trese 
un kambio pa kuida medio 
ambiente . E ta un proyekto 
bou di direkshon di Juan La 
Porte ku tin mas ku 25 aña 
di eksperensia den maneho 
di diferente proyekto ku tin 


Na Repúblika Dominikana 
Kaylee Winklar rumbo pa Miss Pre-Teen Hispanoamerica 


di aber ku entre otro arte, 
kultura i tambe sertámen- 
nan di beyesa. 


Festival hispanoamer- 
ica 
Dia 1 pa 6 di ougùstùs 
2023 lo tuma lugá e di 25 
edishon di festival hispano- 
america den konsepto di 
sertámen di beyesa ku lo 
keda selebrá na Punta Cana, 
Repúblika 
Dominikana. 
Durante e siman di kompe- 
tensia lo bai tin diferente 
enkuentro ku personanan di 
vários pais pa asina inter- 
kambiá i promové kultura. 
E aktividatnan ta entre otro 
senanan, entrevista, kom- 
petensia di talento kaminda 
Kaylee lo mester bai pre- 
sentá bailenan tradishonal 
i tambe músika krioyo. 


Kaylee 
Kaylee Winklar ta un 
hóben di 12 aña inteligente 
i ku hopi talento. Aktual- 
mente e ta den klas 1 nivel 
Havo na Liseo Boneriano. 
Banda di esaki e ta bailarina 
i aktris di e grupo Ace Kids 
Club i tambe el a sigui nivel 
1 i 2 di e proyekto akademia 
di transformashon serka 


Bonaire International Art & 
Talent Academy,BIATA. 
BIATA ta konvensí ku 
Boneiru su representante 
Kaylee Winklar, ta e per- 
sona adekuá pa representá 
Boneiru 
internashonal- 
mente, mirando su ekspe- 
rensia i konosementu den 
mundu di arte, talento i di 
beyesa. 


For di febrüari a kumin- 
sá ku un programa edukati- 
vo intensivo pa e kandidata. 
BIATA ta spera un par- 
tisipashon digno di e repre- 
sentante teniendo na kuenta 
ku a prepará e kandidata 
riba tur e kriterionan ku e 
sertámen internashonal ta 
eksigí. 

KRALENDIJK – Ta 
hopi interesante pa kon- 
statá e diferensianan ku tin 
den palabra ku ta usa den 
idioma Papiamentu entre 
e islanan Aruba, Kòrsou i 
Boneiru (ABC). Bòi An- 
toin di Boneiru a partisipá 
djaweps den un asina yamá 
‘Encuentro ABC’ na Aruba, 
organisá pa Biblioteca Na- 
cional Aruba (BNA), te- 
niendo un charla tokante 
hustamente e tópiko aki. El 
a djis hasi un eskoho den 
sentenáres dje palabranan 
aki. 


Kuminsamentu 
Den un sala yen na BNA 
Antoin a splika kon su in- 
teres pa e tópiko aki a bini, 
esta na masoménos 1967: 
“Durante mi promé bishita 
na Aruba pa pasa fakansi 
mi a ripará ku aparte di e 
entonashon bunita den nan 
papiá, nan tabata usa pal- 
abra ku mi no tabata konosé 
na Boneiru. Mi ruman Papi 


Bòi Antoin den charla na Aruba 
Diferensia den palabra riba islanan ABC 


ku mi a topa den e bario 
Ponton, na unda mi ruman 
Erika tabata biba, ku tres 
mucha muhé masha bunita: 
Milda, Mia i Norma. Un 
dia Norma a bisami ku Mia 
kier a ròl ku mi. Ei tur kos a 
kuminsá. A resultá ku ‘ròl’ 
kier men ‘frei’.” 
Segun Antoin, na fin 
di 1974 el a bini Aruba pa 
kumpli ku servisio militar. 
Durante e aña ei el a bin 
siña mas palabra den uso na 
Aruba, pero no na Boneiru. 
Por ehèmpel ‘hos’ pa slan, 
‘foks’ pa flèshlait, ‘lamper’ 
pa welek, ‘strena’ pa bos. 
Antoin: “Tabata fasi- 
nante. Semper despues den 
mi bida e kos aki a sigui 
fasiná i intrigá mi pa sa mas 
den diferensia entre palabra 
entre nos islanan ABC.” 
Antoin a splika ku spe- 
sialmente den flora i founa 
e ta mira hopi diferensia. 
Pero di otro banda e ta mira 
similaridatnan interesante 
den topografia entre e tres 


islanan. Esta sitio, bario i 
serunan ku mesun nòmber. 


Topografia 
Komo ehèmpel di me- 
sun nòmbernan topográfiko 
Antoin a menshoná promé 
Malmok na Boneiru i Aru- 
ba. El a referí na Gerard 
van Buurt, kende a splika 
e nòmber aki, ku ámbos ta 
keda den nortwèst di e isla, 
ta bini di ‘Malle mok’, un 
tipo di para (bubi), ku en- 
bèrdat tin hopi na Malmok. 
Na tur tres isla tin sitio- 
nan ku yama Saliña, mes- 
kos tambe Fontein. Na Bo- 
neiru i Kòrsou tin Rincon, 
na tur tres isla tin Montaña 
komo bariio, na Boneiru 
komo dos seru ku e nòmber 
ei. 
Antoin: “Na Aruba tin 
un bario yamá Brazil, na 
Boneiru e seru kaminda e 
terminal di BOPEC ta situá 
yama Brazil, nòmber di un 
anterior plantashi. Sava- 
neta na Aruba i Sabaneta 

na Kòrsou ta otro ehèmpel 
di similaridat den nòmber 
topográfiko, pero na Bonei- 
ru tin e bario Sabana.” 
Algun ehèmpel mas: 
Tera Kòrá (B/K), Santa 
Rosa (A/B/K), Playa (A/B), 
Karpata (B/K), Santa Ma- 
ria (B/K), Roi Lamun- 
chi (B/A), Koraal Specht 
(K/B). 


Papiamentu 
Mas 
aleu Antoin 
a 
elaborá 
riba 
palabranan 
diferente den ekspreshon 
na Papiamentu. Por ehèm- 
pel garetia-krewa-krenwa, 
slan/hos, 
flèshlait/foks, 
loader/ chubatu, ròl/frei, 
repa/arepa, 
pargata/alpar- 
gata, spantapara/wantom- 
pa/zjambreman/, 
kabai/ 
tarapeta/, 
fabien/pabien. 
Antoin: “Tin hopi mas. 
Manera martin i martiu, 
shòbel i skòp, pera i bom- 
bio, madushi i padushi 
(Aruba) 
pa 
respektiva- 
mente wela i welo, mitar di 
tres (A/K) i dos ora i mei 
na Aruba, teke i maká sola- 


mente na Boneiru.” 
Loke tambe Antoin a 
konsiderá importante ta 
ekspreshonnan úniko dje 
rubiano. Por ehèmpel ‘un 
shon di hende’ i e ekspre- 
shon ‘halá’. Por ehèmpel 
‘un halá di hende’. 
Antoin: “Si bo pidi na 
un restorant na Aruba ku- 
minda pa bai kuné nan ta 
keda wak bo straño. Mester 
bisa ‘kuminda pa hiba’.” 


Founa/flora 
Den founa di e tres isla- 
nan aki tambe tin diferen- 
sia den nòmber. Entre otro 
yiwiri – áladuru, patrushi 
– patrishi – buladeifi, bari- 
kahel – chibichibi – bachi 
pretu, warawara – kara- 
kara, makuaka – manuwa – 
skèrchi, konènchi – koneo, 
Pikú, pikuda – barakuda. 
Segun Antoin, proba- 
blemente e diferensianan 
di nòmber mas grandi ta 
den flora, pues nos palu i 
matanan. “Bushi – melon di 
seru, welensali – walishali 
(wilde salie), yatu – datu, 


kadushi – breba, palu di 
huku – mata piská, dividivi 
– watapana, kuihi – indju, 
karkidaki – likiloki, palu di 
Boneiru - guyaba baster. 


Fuente 
Antoin den su charla 
a boga pa bini ku un pu- 
blikashon tokante e palabra 
i ekspreshonnan diferente 
aki entre e islanan ABC. 
“Tin trabou hasí kaba. Por 
ehèmpel den e buki Ar- 
noldo’s Zakflora por haña 
nòmbernan di mata i palu 
di kada isla. Tambe e buki- 
nan di Bart de Boer i John 
de Freitas ta bon yudansa. 
I e seri di buki ‘BIDA DEN 
LAMAN’ saká den pasado 
pa STINAPA/CARMABI.’ 
Mas aleu, pa loke ta 
trata topografia, Antoin a 
menshoná e mapanan di 
Werbata i e mapanan trahá 
alrededor di 1960 pa KLM 
Aerocarto. 
Antoin: “Tin trabou pa 
hasi. Mi ke duna un man si 
tin interes.” 

KRALENDIJK -- E 
siman akí famia Thodé i 
Domacassé 
tabata 
hopi 
kontentu, pasobra e nietu 
mas chikitu den famia a 
risibí awa bendishoná riba 
su kabes. T'Shan Thodé a 
batisá na Misa La Vírgen 
di Coromoto. Pader Marc 
Hooijschuur, kende e fin 
di siman akí ta selebrá 25 
aña komo saserdote, a ba- 


T'Shan Thodé a batisá 


sha awa bendita riba kabes 
di T'Shan. Pader Marc a 
bisa bunita pa mira kon e 
beibi a tuma e awa riba su 
kabes masha trankil. No ta 
tur beibi ta keda trankil mo- 
mentu e awa fresku bendi- 
shoná basha riba dje. Awor 
T'Shan tambe ta protehá pa 
Señor, pa e sigui kana dren- 
ta e bida riba mundu. Riba 
e dia di boutismo, tambe el 


a selebrá 1 aña di bida. Pues 
ta dos selebrashon tabatin. 
Madrina di T'Shan taba- 
ta Signalda Martina-Doma- 
cassé i e padrino Shurandy 
Thodé. Mama i tata di e yu 
ta, Marlen Martis i Shandal 
Thodé. Despues di boutis- 
mo a sigui un bunita fiesta 
na kas i dia T'Shan bira 
grandi, potrèt lo rekord’é 
kiko tur tabatin. 


Djasabra 03 yuni 2023 
13 


KOLOFÓN 
Editor: Bonaire Communication Services N.V. 
Kaya Irlanda 12, 
Tel. 717-8482 
Redakshon: extrabon@gmail.com 
aviso: avisobon@gmail.com 
Wèpsait: www.extraboneiru.com 
Facebook: Extra Boneiru 


Direktor 
Shirley Martis 
785-3824 
796-3824 


Redakshon 
Papi Antoin 
Nathaly 
Evertsz-Ipcedencia 
Velli Gijsbertha 
Edson Pietersz 
Ibi Piar (deporte) 


Partner na Aruba 
Awe Mainta 
Partner na Kòrsou 
Extra 
Partner na Boneiru 
Live99 


Layout 
Maya Beaumont 


Konsehero: 
Bòi Antoin 
786-6818 
Aviso 
avisobon@gmail.com 


Awèl si, prepará bo pa dja- 
dumingu. Pelikula!! 
Bo ta kòrda aña pasá na 
ATC kuantu gòlpi a kai 
despues di futbòl 


Bon ehèmpel di Tante Jo Jacobs 


Un di mi preokupashonnan semper tabata i ta e forma kon Boneiru ta birando 
sushi dia pa dia, apesar ku ta hasi tur loke ta posibel pa hasi i tene e isla aki limpi. 
I nos no mester gaña nos mes. Boneiru tá birando mas sushi. Un bèrgwensa! Pa 
mi, di e seis islanan di Karibe Hulandes, no tin duda ku Saba ta e isla di mas limpi, 
siguí pa Boneiru. Pero esaki no ta nifiká ku Boneiru ta mashá limpi tampoko. Awe 
den e rúbrika aki mi ke pone atenshon na Jo Jacobs, kende anke e no a nase aki, 
a muri bai laga un bon ehèmpel atras. Pa mi e ta unjh persona inlubidabel. 


Koriendo den outo hopi 
bia bo no ta mira kuantu 
sushi tin kant’i kaminda. Bo 
ta pasa asina lihé, ku hbo 
sintí kisas otro kaminda, ku 
bo no ta mira kuantu bòter, 
bleki i otro sushi tin kant’i 
kaminda. Hopi bes pa 
kolmo e artefaktonan aki 
ta skondí tambe bou di ra- 
manan di mata ku ta krese 
na kantu, kitando nan asina 
for di bista. 
E kosnan di mas straño 
bo ta mira tirá kant’i ka- 
minda. Inkreibel. Bòter i 
blekinan di serbes, na mi 
konsepto, ta dominá. Pero 
banda di bòter i bleki tin 
hopi mas kos. Te asta, si 


bo ta un tiki kreativo, bo 
por tene un eksposishon di 
e artefaktonan aki. 
Nos no mester gaña 
otro hende. Ta nos mes, 
bonerianonan outéntiko, ta 
responsabel pa e porkeri- 
anan kantu di kaminda aki. 
Ta nos mes ta desplegá e 
aktitut di porko aki, pasobra 
otro manera mi no tin pa 
ekspresá loke mi ta pensa 
di e hendenan ku, koriendo 
den nan outo, ta tira bòter, 
bleki i otro kos riba kaya. 


Bèrgwensa! 
Hopi bes nos no ta 
aseptá nos fout, nos kom- 
portashon desviante, i ta 


buska manera di tira falta 
riba otro hende, por ehèm- 
pel stranheronan ku a bin 
biba na Boneiru i te asta 
riba turista. Awor, den e 
kaso di sushi kant’i kamin- 
da aki, mi no ta nenga ku 
lo por tin un par di stran- 
hero òf turista ku lo por ta 
tira sushi for di outo. Pero 
e mayoria grandi di esnan 
ku ta hasi e kos aki ta nos. 
Nos bonerianonan! Ta loke 
mi mes ta mira sosodé kon- 
stantemente, moviendo na 
pia riba kaya. 
Tur hende por tilda mi di 
tur sort’i kos, pero un kos 
ku nan no por tilda mi di dje 
ta ku mi ta tira sushi riba 
kaya. Hamas i nunka! Loke 
mi por tira riba kaya ta un 
kaska di apelsina, un pip- 
ita di mango òf otro restu 
di fruta, pasobra despues 
nan ta disparsé, sea debí 
na kondishonnan di natura- 
lesa òf den stoma di kabritu 
i buriku. 


Tante Jo 
Den pasado tabatin un 
dama hulandes oropeo ku 
tabata gusta kana pa hasi 
su ehersisionan banda di 
kareteranan di Boneiru. Ta- 
bata trata aki di Jo Jacobs, 
ku mi tabata yama den mi 
mes Tante Jo. Segun mi, 
mas hende tabata yam’é 
Tante Jo. 


Mi ta kòrda ku e señora 
aki tabata traha komo par- 
tera na Boneiru den kumin- 
samentu di añanan sesen- 
ta. Despues Tante Jo a bai 
for di Boneiru, pero el a re- 
gresá hopi aña despues pa 
gosa di su penshun, loke ta 
demostrá ku e tabata stima 
e isla aki. I el a demostrá su 
amor den mas kos tambe 
despues. 
Ta asina ku Tante Jo 
tabatin kustumber di piki 
bòter, bleki i otro porkeria 
kant’i kaminda ora e tabata 
kana. Semper e tabatin un 
saku di plèstik huntu kuné 
pa pone e artefaktonan aki 
aden. 
Mi tabatin un apresio 
grandi pa e persona aki, 
anke mi no tabata konos’é 
mashá djaserka. Ma e echo 
ku e señora aki, kende no 
tabata un boneriano out- 
éntiko, tabata duna nos 
bonerianonan e lès aki, 
esta di manda un señal ku 
nos no mester susha nos 
isla, semper a hasi impre- 
shon riba mi. Pa e rason ei 
semper mi a apresi’é. 
Na promé instante mi 
no tabata sa ku e tabata 
piki sushi kantu di kaminda. 
Mi sa mir’é kana ku e saku 
di plèstik na su man, pero 
nunka por a kere ku kada 
bes ku e bai kana e tabata 
pone sushi ku e haña kantu 
di kaminda aden. 
Mi ta kòrda kon, ora ku 
mi a haña sa kiko e tabata 


hasiendo, el a nenga re- 
dondamente pa mi saka su 
foto i publiká un relato pos- 
itivo tokante su inisiativa 
den korant. E no tabata ke i 
mi no a sigui insistí. 
Algun tempu despues 
sinembargo, sin ku e ta- 
bata sa, m’a logra saka su 
portrèt i a publiká esaki sin 
su pèrmit. Si el a rabia mi 
no a haña sa nunka. Pero 
mi a konsiderá ku tabata na 
su lugá, sea ku e tabata ke 
òf nò, pa a duna publisidat 
na loke e persona aki ta- 
bata hasi. 
Algun tempu despues 
Tante Jo Jacobs a fayesé, 
pero mi ta kere ku durante 
su último añanan di bida el 
a duna nos bonerianonan, 
ku ta boka yen ku nos stima 
e isla aki, pero ku ta hasié 
daño konstantemente, un 
bon lès. Un lès for di kua 
tur e bonerianonan outén- 
tiko, ku ta lansa gritu kontra 
stranheronan, por siña. Un 
lès ku ta indiká ku un stra- 
nhero por stima Boneiru 
asta mas ku e boneriano 
outéntiko 
mes, 
pasobra 
ta mashá poko boneriano 
outéntiko mi a yega di mira 
hasi algu asina. 
Mañan nan lo por yama 
mi anti-boneriano. Pero no 
ta interesá i no ta importá 
mi. Mi tin pas ku mi kon- 
senshi, pasobra mi a trese 
un bèrdat dilanti. Lástima 
ku ta un bèrdat amargo. 


HENDE INLUBIDABEL 

ARUBA 
HULANDA 


ROTTERDAM – Abo- 
gado Inez Weski ta liber 
atrobe. Segun Korte, no 
tin base pa ten’é mas tantu 
será. Ministerio Públiko ta 
enfatisá ku e libertat di e 
abogado no tin nada di aber 
tokante prueba kontra dje 
di e seriedat di e sospecho. 
Ministerio Públiko ta 


Abogado Weski den libertat 


keda mira e abogado komo 
sospechoso i e investi- 
gashon ta sigui normal. 
Nada ta kambia, un bosero 
di Ministerio Públiko, a 
bisa RTL Nieuws. 
Ainda no ta kla kon lar- 
gu e investigashon ainda ta 
sigui i sí realmente ta pre- 
sentá su kaso dilanti Hues. 


Ta sospechá Weski di 68 
aña di partisipashon na un 
organisashon kriminal ku ta 
atendé ku negoshi di droga 
internashonal i labamentu 
di plaka. 
Banda 
di 
esei 
ta 
sospech’é tambe di kom- 
partí sekreto. 


DEN HAAG – Gabinete 
ke limitá komunikashon 
di prezunan ku mundu 
pafó mas aleu. Minister 
Franc Weerwind a manda 
un proposishon di leu pa 
Tweede Kamer, ku mester 
hasi posibel yenamentu di 
medida kontra kriminalidat 
organisá. 
Segun e proposishon, e 
minister por prohibí kon- 
takto den e instituto di alta 
siguridat na Vught, òf riba 
seshonnan pa supervishon 
intensivo kompletamente, 
sí tin rísiko serio pa siguri- 
dat den e sosiedat. 
Mas aleu ta introdusí 
supervishon visual entre 


Komunikashon for di prizòn dor 
di kriminalnan pisá 


un detenido i un abogado. 
Tambe tin den e propo- 
sishon di lei un máksimo 
di dos abogado pa kua un 
detenido por komuniká ku 
konfiansa. 
Segun Weerwind, e úl- 
timo akí no solamente ta in- 
tenshoná pa evitá frena ko- 
munikashon kriminal, pero 
tambe mester sirbi komo 
siguridat pa abogadonan ku 
ta kore riesgo di keda poné 
bou di preshon di deteni- 
donan. 
E minister ta bisa ku e ke 
atendé ku gruponan krimi- 
nal chikitu ku te asta for di 
prizòn ta hasi Hulanda in- 
sigur. 


HULANDA – Produk- 
tor di Heineken a kita po- 
ster dor di henter Hulanda 
pasobra e modelonan ku 
nan a usa ta muchu yòn. 
Esaki e empresa a hasi 
despues di un keho. 
Riba media sosial a 
keha tokante e kampaña. 
Eksperto di uso di alkohòl, 
Martijn Planken, ta haña e 
posternan skandaloso. 
El a laga hendenan mira 
nan i a pidi nan pa kalkulá 
edat di e modelonan. Tur 
hende a pensa 16 pa 17 aña. 


Debí na modelo yòn 
Heineken ta kita poster 


“Mi ta komprondé ke 
alkansá e parti abou di e 
merkado, pues hóbennan,” 
Planken ta bisa. “Pero bo 
no mester lanta e preteksto 
ku bo por kuminsá bebe e 
serbes ei sí bo di mas yòn 
ku 18 aña. 
”Den e kódigo di e pro- 
paganda tin pará ku mo- 
delonan pa alkohòl no por 
ta bou di 25 aña. Heineken 
ta bisa ku e kampaña akí ta 
kumpli ku e normanan akí. 
“E modelonan ta riba 
25 aña, pero parse ku no ta 


asina. 
P’esei nos a disidí pa 
kita tur poster,” un bosero 


a bisa. 
Esaki a sosodé siman 
pasá i segun e empresa no 


por mira e poster ku e mod- 
elonan yòn niun kaminda 
mas. 

ARUBA 
STATIA/SABA/ST. MAARTEN 


PHILIPSBURG – Kue- 
rpo Polisial Sint Maarten, 
KPSM, aktivamente a par- 
tisipá na e dia di karera or- 
ganisá pa studiantenan di 
grupo 8 di skolnan públiko. 
E evento, tené djabièrnè 
26 di mei, a proveé opor- 
tunidat úniko pa studian- 
tenan pa eksplorá e opshon 
di e diferente kareranan i 
haña bista mas profundo pa 
komprondé kiko e ròl esen- 
sial di mantenshon di lei ta 


Kuerpo Polisial a duna demostrashon 


hunga den komunidat. 
Tim di maneho di KPSM 
ta ekstendé su sinsero apre- 
sio na e organisadónan di 
e dia di karera pa ekstendé 
invitashon na e ofisialnan. 
A base di e evento, e ofi- 
sialnan komunitario ta duna 
informashon na e studian- 
tenan di nan trabou, kom- 
partiendo nan eksperensia, 
konosementu i ekspertisio 
den riba tereno di manten- 
shon di lei. 


E studiantenan tabata 
oportunidat pa komuniká 
direktamente ku e ofisial- 
nan i siña tokante e dife- 
rente aspektonan di nan ròl 
i responsabilidatnan. 
Dor di partisipá akti- 
vamente den eventonan 
manera esun di dia di kare- 
ra, KPSM ta inspirá i eduká 
e próksimo generashon, en- 
kurashá nan pa konsiderá 
karera den mantenshon di 
lei i terenonan relevante. 


O R N A J E S T A D 
(EUX) – E sinku miem- 
bronan di Kolegio Ehe- 
kutivo di Sint Eustatius, 
djamars 30 di mei den un 
votashon sekreto, a vota pa 
Eerste Kamer den Parla- 
mento Hulandes. 
Di e miembronan di 
Kolegio Elektoral, kuater a 


Kolegio Elektoral a vota 
pa Eerste Kamer 


vota pa D66, miéntras unu 
a vota pa CDA. E kole- 
gionan elektoral di Saba i 
Boneiru, unánimemente a 
vota pa Jeroen Recourt di 
Partij van de Arbeid. 
E votonan di Kolegio 
Elektoral ta determiná kua 
miembro di senado hulan- 
des ta keda partí. 

ARUBA 
KÒRSOU 


WILLEMSTAD– 
Lei 
di Bienestar di Animal a 
drenta na vigor promé di 
yanüari 2023. Ministerio di 
GMN i Fundashon Kuido 
di Animal ta enkargá ku 
ehekushon di e lei. Mini- 
ster di Asuntunan General 
enkargá ku sektor di Agri- 
kultura, Medio Ambiente i 
Naturalesa di Ministerio di 
GMN señor Gilmar Pisas 
huntu ku tim di maneho di 
GMN i Asuntunan Veteri- 
nario a reuní ku Fundashon 
Kuido di Animal pa de- 
liberá tokante e diferente 
retonan ku a topa despues 
ku e lei a drenta na vigor. E 
liña kòrá den esaki ta e as- 
pekto finansiero i personal 
spesialisá pa parti di man- 


A reuní riba ehekushon lei 
bienestar di animal 


tenshon di e lei. 
Ministerio di GMN a 
presupuestá un montante 
pa ehekushon di e lei pero 
importante ta tambe e 
donashonnan ku Fundashon 
Kuido di Animal ta risibí 
mirando ku e fondonan no 
ta sufisiente pa por logra e 
efekto deseá. 
Mester bisa ku apesar 
di e situashon finansiero 
tòg Fundashon Kuido di 
Animal ta hasiendo nan 
máksimo esfuerso. For di e 
ingreso e fundashon ta hasi 
entre otro proyektonan di 
konsientisashon i kontròl 
pero tambe programanan di 
sterelisashon. Importante ta 
tambe e personal kalifiká. 
Lo atendé e punto aki tam- 


be komo ku aktualmente e 
fundashon ta disponé sola- 
mente di 2 Inspektor agente 
èkstra ordinario kual no ta 
sufisiente. 
Ta konosí ku tin por 
ehèmpel hopi kachó ta kana 
lòs tur kaminda kual ta 
okashoná bastante molèster 


na diferente sitio. Awor ku 
e Lei di Bienestar di Ani- 
mal aki a drenta na vigor, ta 
importante pa kada unu ku 
tin animal na kas, pa tuma 
nota di e lei aki. 
Ta importante pa kada 
ken asumí nan responsabi- 
lidat i kaminda ta nesesario 


sòru pa kurá ta bon será i òf 
hasi uzo di e programa di 
sterelisashon. Minister Pi- 
sas huntu ku GMN i Fun- 
dashon kuido di Animal lo 
bini huntu denter di algun 
siman pa asina kana kon- 
forme di un “stappenplan” 
pa atendé e situashon. 


WILLEMSTAD – E 
diferente 
organisashon- 
nan ku ta forma e ‘Crisis- 
beheersings- en Rampen- 
bestrijdingsorganisatie’ 
(CRBo) a informá Promé 
Minister Gilmar Pisas to- 
kante e preparashonnan pa 
temporada di orkan. Esaki 
a sosodé riba e promé dia 


Organisashonnan di krísis kla pa 
temporada di orkan 2023 


di periodo di orkan di aña 
2023, dia 1 di yüni. E tem- 
porada ofisialmente ta kaba 
na fin di novèmber. CRBo 
di Kòrsou ta e tim di ka- 
lamidat ku den un situ- 
ashon di krísis òf kalamidat 
ta responsabel pa manehá 
e situashon i mitigá e ries- 
gonan di un krísis òf ka- 


lamidat. CRBo ta repartí 
den 10 Emergency Sup- 
port Functions (ESF) i nan 
representantenan di entre 
otro Polis, Brantwer, Am- 
bulans, UTS, BT&P, WJZ, 
Aqualectra, 
Servisio 
di 
Obranan Públiko, Mini- 
sterio di SOAW, Direkto- 
rado di Komunikashon i 


Informashon, Ministerio di 
Hustisia, Ministerio di De- 
saroyo Ekonómiko, Warda- 
kosta, Meteo, Ministerio di 
GMN, Krus Kòrá, CITRO i 
asistentenan boluntario. 
Durante e reunion a pasa 
den e prosesonan di plan di 
kalamidat pa temporada di 
orkan. Kada un represen- 
tante a duna un relato di 
nan preparashon pa e tem- 
porada di orkan. 
Brantwer por ehèmpel 
a ekipá e diferente pòstnan 
ku èkstra ekipo ku por ta 
nesesario si bin mal tempu. 
Kuerpo polisial i tambe 
Servisio di ambulans ta 
prepará pa kualke eventu- 
alidat den kuadro di e tem- 
porada di orkan. Servisio di 
Obranan Públiko tambe ta 
prepará i a hasi inspekshon 
na e diferente espasio ku 
eventualmente por fungi 
komo ‘shelter’ ora esei ta 
nesesario. 


E tim di kalamidat ta 
henter aña aktivo pa pre- 
pará pa kualke kalamidat. 
Esaki bou di kordinashon 
di Direktorado di Kontròl 
di Riesgo i Maneho pa Ka- 
lamidat. 
Konhuntamente 
e tim di kalamidat ta yuda 
mitigá e konsekuensianan 
ku un krísis òf kalamidat 
por tin na Kòrsou. 
Resientemente den luna 
di aprel a organisá e promé 
edishon di e “Preparedness 
week” kaminda diferente 
organisashon a informá i 
demostrá pueblo di Kòrsou 
kua ta e trabounan ku nan ta 
ehersé durante un situashon 
di krísis òf kalamidat. Im- 
portante ta pa tur hende riba 
su mes, den seno familiar 
i na trabou, kòrda riba e 
preparashonnan nesesario. 
Preparashon ta e parti mas 
importante pa por rekuperá 
mas mihó i mas lihé for di 
kualke krísis. 

ARUBA 
ARUBA 


ORANJESTAD 
-- 
Ayera e reunion di IPKO 
tin un palabra cu a resona 
na varios ocasion, di varios 
partido politico di Aruba, 
cu ta lanta e pregunta si ber- 
daderamente nan ta sincero 
den nan expresionnan. Ta 
trata di e palabra “union” 
caminda a mustra cu tin un 
union entre miembronan di 
e delegacionnan parlamen- 
tario di Aruba, loke ta no 


Na IPKO ta pidi pa union y na cas tin desunion 


solamente alentador pero 
tambe sumamente contro- 
versial. 
Un ehempel ta e hecho 
cu fraccion di AVP a perde 
dos miembro cu ta Rycond 
Santos do Nascimento y 
Gerlien Croes, despues cu 
Mike de Meza a falta nan 
respet caminda a pidi dis- 
culpa publico di nan ex co- 
lega. 
Ayera ambos ta papia 


di union, caminda fuera di 
e conflicto den nan ex par- 
tido, ningun momento a re- 
uni prome cu a sali di biahe 
pa Den Haag, pa mira si e 
grupo lo ta riba mesun ni- 
vel pa loke ta e puntonan di 
discusion. Pues na Hulanda 
ta sinta na mesa c’un po- 
litico cu nan a exigi respet 
pero na Hulanda e ta bin pa 
sinta na mesa cu nan. 
Den Parlamento di Aru- 


ba pa varios aña caba no 
por papia di “union” ya cu 
ta fraccionnan cu ta sostene 
gobierno na mando, ta esun 
cu ta dicidi ya cu no ta per- 
miti ‘input’ di ningun par- 
tido di oposicion. 
Parlamentario 
Miguel 
Mansur den su declaracion 
a bolbe yama partido MEP 
un partido bieu, cual grito 
a bira un grupo politico aki 
na Aruba pa algun tempo 


caba pero sin realisa cu e 
partido bieu aki, pueblo 
votado na Aruba den elec- 
cion di 2021 a duna MEP 
un total di 20701 voto total. 
Partido Accion21 di sr 
Mansur a ricibi 3403 total 
di voto, pues e no tin nada 
di haber cu partido bieu ya 
cu e cantidad MEP a logra 
na 2021, ta mas cu 6 bes 
mas hopi cu e partido di 
Mansur. 


ORANJESTAD -- Des- 
de 1 di mei 2023, Gobierno 
di Aruba a habri e frontera 


Prome barco di fruta ta yega Aruba dialuna 


maritimo cu Venezuela y 
dialuna awor, dia 5 di Juni, 
e prome barco lo yega Aru- 


ba cu 15 ton di fruta, ber- 
dura y otro mercancia. 
Cu esaki ta habri e po- 
sibilidad di por importa 
fruta y berdura y otro mer- 
cancianan na prijsnan hopi 
mas barata for di Venezuela 
yudando asina pa rebaha 
costo di bida. 
Prome Minister Evelyn 
Wever-Croes a indica di ta 
consciente cu e proceso aki 
a dura un poco largo pero ta 
motibo cu Gobierno a enfo- 
ca na bin cu un sistema cu ta 


traha den bienestar di Aru- 
ba y cu ta safe. Pa siguridad 
a pone varios condicionnan 
riba mesa, cu den pasado a 
traha positivamente pa pais 
Aruba. Gobierno ta spera 
cu e mesun condicionnan 
aki lo traha un biaha mas 
yudando asina pa combati e 
costo di bida halto cu tin na 
Aruba actualmente. 
Lamentablemente 
na 
Aruba mayoria producto ta 
importa y cu esaki ta bin e 
inflacion tambe. Pa e mo- 


tibo aki ta importante pa 
sigui busca alternativanan 
pa importa productonan 
mas barata via trafico mari- 
timo. Pa loke ta trata trafico 
aereo, esaki ainda ta satus 
quo. 
Gobierno ta trahando 
riba un analysis di e riesgo- 
nan pa mira kico ta locual 
cu mester tuma luga, den 
cierto casonan mester cam- 
bia ley of proceduranan 
prome cu por yega asina leu 
na habri e frontera aereo. 


ORANJESTAD -- Di- 
ahuebs mainta na Hyatt 
Place a tuma luga e clau- 
sura di e reorganisacion di 
KIA. Prome Minister Ev- 
elyn Wever-Croes hunto cu 
Minister Rocco Tjon tabata 
presente na e gran evento 
aki na unda a entrega e 


Gobierno a entrega e landsbesluit na tur empleado di KIA 


lansbesluit na tur e 170 per- 
sonal di Korrectie Instituut 
Aruba (KIA). 
E 
reorganisacion 
aki 
a cuminsa na aña 2009 
y awe, 13 aña despues a 
logra finalis’e. Esaki sigur 
no lo tabata posibel sin e 
determinacion di e actual 


Minister di Husticia Rocco 
Tjon cu hunto cu e team di 
trahadonan, Directiva di 
KIA, sindicatonan y De- 
partamento di Recurso Hu- 
mano a dedica na finalisa e 
proyecto aki. 
“Esaki ta otro muestra 
cu union ta e forsa pa logra 


cosnan 
grandi”, 
Prome 
Minister a expresa. 
Tambe, Prome Minister, 
den nomber di Gobierno di 
Aruba a sigura e trahadonan 
cu nan no a wordo lubida, 
y cu Gobierno ta trahando 
duro na purba yega na un 
solucion pa cu e instituto 
importante aki. 
“Mi kier gradici Depar- 
tamento di Recurso Huma- 
no, sindicatonan, ex Minis- 
ter di Husticia Andin Bikker 
cu a cuminsa cu e proyecto 


aki 
durante 
pandemia, 
Minister Rocco Tjon cu a 
finalisa e proyecto, y tur 
empleado pa nan determi- 
nacion y dedicacion pa cu 
esaki. E no ta facil, pero ora 
tin union, por logra cosnan 
grandi pa Aruba. 
Masha pabien na tur em- 
pleado cu e promocion y re- 
organisacion aki y cu Dios 
sigui guia boso den e trabou 
grandi cu boso ta bin ta ha- 
ciendo,” Prome Minister a 
expresa. 

ARUBA 
DEPORTE 


KRALENDIJK – Resi- 
entemente e hóben boneria- 
no bibá na Hulanda, Arnold 
Wilsoe, a haña e oportuni- 
dat pa demostrá su talento 
komo rèfri durante un par- 
tido final di un torneo hopi 
importante ku a dura dos 
dia. 
Na e torneo a partisipá 
hungadónan di promé div- 
ishon di e ekipo Feyenoord, 
Lutsharel Geertruida, Jet- 


Arnold Wilsoe ta sigui kosechá éksito 


ro Willems, Gravenberg, 
Bergwijn i tambe hun- 
gadónan ku ta hunga den 
eksterior, ku tabata forma 
parti di e dos ekiponan ku a 
hunga e partido final. 
Pa loke ta e partido, esa- 
ki tabata un partido tremen- 
do bon bishitá i e públiko 
presente sigur a gosa di un 
tremendo partido ku a fina- 
lisá ku skor di 2-0. 


KRALENDIJK 
– 
Federashon 
di 
Futbòl 
Boneriano (FFB), tin 5 
komisario di wega nobo. 
Representantenan di FFB 
a sigui treinen di komisa- 
rio di wega na Kòrsou. 
Mario Monterossa a duna 


K R A L E N D I J K - 
-Despues di e eksitoso úl- 
timo kareda di e outonan 
Hot Wheels aki na Boneiru, 
karedanan di Hot Wheels 
ku tabata planiá pa e siman 
aki ta sigui otro siman na 
Coconut Car Wash serka 
Whitje aki na Boneiru pues. 
E 
preparashonnan 
ta 
tumando lugá i ya por ku- 
minsá inskribí foi djawó pa 
esaki. 
Tur kos ta indiká ku es- 
aki tei bira bastante intere- 
sante kibirando otro record. 
Esaki ta otro siman dja- 
dumingu serka Whitje. 
Por a komprondé tambe 


Kareda Hot Wheels otro siman 


ku Gilbert Vrolijk ku ta e 
motor tras di esaki, ta na 
Aruba aktualmente i lo 
kompetí e fin di siman aki 
aya na Aruba. 
E karedanan na Aruba lo 
tuma lugá na Sentro Bario 
Dakota. 
Ta trata di kareda di 
pikòp di 0 te ku 60 gram. 
Ta bon pa menshoná 
tambe ku aki dos siman Bo- 
neiru lo ta na Kòrsou. 
Ta bon pa meshoná tam- 
be ku e karedanan di ou- 
tonan Hot Wheels a lanta 
kabes bastante formal riba 
e islanan ABC, Aruba, Bo- 
neiru i Kòrsou. 


Representantenan di FFB ta sigui treinen 


e treinen di parti di Conca- 
caf. 
Tarea di un komisario di 
wega ta pa supervisá orga- 
nisashon di e wega i pa si- 
gurá ku ta sigui reglanan di 
Concacaf i FFB. E komisa- 
rio di wega ta asistí FFB 


den ehekushon di kam- 
pionato. 
E siguiente personanan 
a sigui e treinen, Patrick 
Mariana, Rugo Semper, 
Damiana 
Emerenciana, 
Maria Engelhardt i Ray- 
nold Mariana. 


K R A L E N D I J K - 
-Segun e kampion tèni- 
sta coach instruktor señor 
Robby Domacassé, ku 
e loke ku ta pasando aki 
na Boneiru aktualmente, 
nos ta pèrdiendo tempu 
pa loke ta desaroyo di de- 
porte i di nos futuronan. 
E ta bisa ku nos ta pèr- 
diendo tempu. 
Loke tin di hasi ta lan- 
ta un fundashon pa edu- 
kashon di deporte. 
Tin di lanta un fun- 
dashon ku ta promové 
i traha riba edukashon 
di deporte, esaki na bie- 
nestar di nos talentonan 
deportivo pa nan no bai 
pèrdí, kreando un soño 


Segun Robby Domacassé ta pèrdiendo tempu 
Mester lanta un fundashon pa 
edukashon di deporte 
realístiko i logrando un 
“scholarship”. 
Akinan 
di 
akuerdo 
ku sr. Domacassé, algun 
atleta ku ya ta adulto, 
menshonando 
Monica 
Winkel, Quinzy Oly, As- 
drubal i Luis Marciano, 
Jerry Lonp, ku a logra e 
meta edukativo ku nan 
deporte na Merka ku un 
scholarship. 
Nos ta kere ku mester 
sigui traha den e direk- 
shon aki pa sigui logra 
mas. 
Nos tin hopi talento, 
pero pa logra mas nos tin 
ku traha e kaminda kore- 
kto pa logra mas pa nos 
atletanan. 

Fuente/Foto: 


STINAPA 


Pikú 
Tin hopi kuenta di gai pilon ta sirkulá tokante pikú. Su aparensia menasante i su grandura, un pikú por 
alkansá un largura di dos meter fásilmente, sigur a kontribuí na esaki. Hopi bes pikú ta landa ku boka un 
tiki habrí saka su djentenan skèrpi. E ta duna impreshon di un kachó rabiá kla pa ataká. 
Esaki sinembargo no ta asina. Naturalmente pikú ta un yagdó temibel, pero lo no okurié ataká un presa 
mas grandi kuné. Kontrali na tribon e no ta ranka djònki di karni for di su presa, e ta guli su presa den un 
gulí manda abou, òf e ta mord'é kibra na dos i guli e pidanan un pa un. 
Kuenta ku pikú ta landa na grupo pa ataká presa grandi, no ta bèrdat. Probablemente a konfundí nan 
ku un sorto muchu mas chikí ku sí ta landa na grupo. 
Ta haña pikú ku frekuensia den ref, ounke e ehemplarnan grandi ta preferá laman ganchu. Su forma 
aerodinámika ta hasié un yagdó rápido i temibel. Tòg e otro piskánan den ref no tin mashá miedu di dje, 
pasobra meimei di koral su rapides no ta sirbié di nada. 


